**Informatīvais ziņojums** **par vienošanos par** **kopīgiem pārziņiem personas datu apstrādei saistībā ar sadarbības mehānismu saskaņā ar Eiropas Parlamenta un Eiropas Padomes regulu (ES) 2019/452 (2019. gada 19. marts), ar ko izveido regulējumu ārvalstu tiešo ieguldījumu Savienībā izvērtēšanai**

Ministru kabineta 2020. gada 6. oktobra sēdē izskatīts Ekonomikas ministrijas sagatavotais informatīvais ziņojums "Par vienošanos par kopīgiem pārziņiem personas datu apstrādei saistībā ar sadarbības mehānismu saskaņā ar Eiropas Parlamenta un Eiropas Padomes regulu (ES) 2019/452 (2019.gada 19.marts), ar ko izveido regulējumu ārvalstu tiešo ieguldījumu Savienībā izvērtēšanai" (TA-1806-IP). Saskaņā ar Ministru kabineta sēdes protokollēmuma (Prot. Nr. 59 42.§) 2. punktu Ministru kabinets pilnvaroja Ekonomikas ministriju parakstīt vienošanos par kopīgiem pārziņiem attiecībā uz personas datu apstrādi saistībā ar sadarbības mehānismu saskaņā ar Eiropas Parlamenta un Eiropas Padomes regulu (ES) 2019/452 (2019. gada 19. marts), ar ko izveido regulējumu ārvalstu tiešo ieguldījumu Savienībā izvērtēšanai (turpmāk – vienošanās).

Ņemot vērā, ka tehnisku iemeslu dēļ nebūs iespējams elektroniski parakstīt vienošanos starp dalībvalstīm, Eiropas Komisija lūdz dalībvalstīm nozīmēt kādu no dalībvalstu amatpersonām pastāvīgajā pārstāvniecībā Eiropas Savienībā vienošanās parakstīšanai.

Ņemot vērā minēto, Ekonomikas ministrija ir sagatavojusi Ministru kabineta protokollēmuma projektu, paredzot atzīt par aktualitāti zaudējušu Ministru kabineta sēdes protokollēmuma (Prot.Nr. 59 42.§) 2. punktu, un pilnvarot vēstnieci Latvijas Republikas pastāvīgajā pārstāvniecībā Eiropas Savienībā Sanitu Pavļutu-Deslandes parakstīt vienošanos Latvijas Republikas vārdā.

**Ekonomikas ministrs Jānis Vitenbergs**

**Vīza:**

**Valsts sekretāra pienākumu izpildītāja**

**Valsts sekretāra vietniece Zaiga Liepiņa**

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

*Agnese Bugaja, 67013176*

*Agnese.Bugaja@em.gov.lv*